CELEX: 62005CA0294
Language: et
Date: 2009-12-15 00:00:00
Title: Kohtuasi C-294/05: Euroopa Kohtu (suurkoda) 15. detsembri 2009 . aasta otsus — Euroopa Komisjon versus Rootsi Kuningriik (Liikmesriigi kohustuste rikkumine — Sõjavarustuse ning nii tsiviil- kui ka sõjaliseks otstarbeks mõeldud kauba maksuvaba import)

27.2.2010   
            
            
               ET
            
            
               Euroopa Liidu Teataja
            
            
               C 51/3
            
         Euroopa Kohtu (suurkoda) 15. detsembri 2009. aasta otsus — Euroopa Komisjon versus Rootsi Kuningriik
   (Kohtuasi C-294/05) (1)
   
   (Liikmesriigi kohustuste rikkumine - Sõjavarustuse ning nii tsiviil- kui ka sõjaliseks otstarbeks mõeldud kauba maksuvaba import)
   2010/C 51/03
   Kohtumenetluse keel: rootsi
   
      Pooled
   
   
      Hageja: Euroopa Komisjon (esindajad: L. Ström van Lier, P. Dejmek ja G. Wilms)
   
      Kostja: Rootsi Kuningriik (esindajad: A. Kruse ja A. Falk)
   
      Kostja toetuseks menetlusse astujad: Saksamaa Liitvabariik (esindaja: M. Lumma), Soome Vabariik (esindaja: J. Heliskoski), Taani Kuningriik (esindaja: J. Molde)
   
      Kohtuasja ese
   
   Liikmesriigi kohustuste rikkumine — Nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ, Euratom (EÜT L 155, lk 1), artiklite 2, 9, 10 ja 11 rikkumine, ning pärast 31. maid 2000 nõukogu 22. mai 2000. aasta määruse nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom (EÜT L 130, lk 1), artiklite 2, 9, 10 ja 11 rikkumine — Sõjavarustuse ning tsiviil- ja sõjalisel otstarbel kasutatavate kaupade tollimaksuvaba import
   
      Resolutsioon
   
   
               1.
            
            
               Kuna Rootsi Kuningriik jättis ajavahemikul 1. jaanuarist 1998 kuni 31. detsembrini 2002 sõjavarustuse ning nii tsiviil- kui ka sõjalisel otstarbel kasutatava kauba impordi osas sisse nõudmata jäänud omavahendite summa kindlaks tegemata ja Euroopa Komisjonile üle kandmata ning keeldus maksmast viivitusintressi nende omavahendite Euroopa Komisjonile kättesaadavaks tegemata jätmise eest, siis on nimetatud liikmesriik rikkunud kohustusi, mis kuni 31. maini 2000 tulenevad nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduse omavahendite süsteemi käsitlev otsus 88/376/EMÜ, Euratom (muudetud nõukogu 8. juuli 1996. aasta määrusega (EÜ, Euratom) nr 1355/96), artiklitest 2 ja 9–11 ning alates sellest kuupäevast nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduse omavahendite süsteemi käsitlev otsus 94/728/EÜ, Euratom, artiklitest 2 ja 9–11.
            
         
               2.
            
            
               Mõista kohtukulud välja Rootsi Kuningriigilt.
            
         
               3.
            
            
               Jätta Saksmaa Liitvabariigi, Soome Vabariigi ja Taani Kuningriigi kohtukulud nende endi kanda.
            
         
      (1)  ELT C 217, 3.9.2005.